Etninis valymas

Etninis valymas – sistemingas prievartinis etninių, rasinių ar religinių grupių iškeldinimas iš tam tikros teritorijos siekiant, kad visuomenė taptų etniškai vienalytė. Be gyventojų deportacijos ar prievartinio perkėlimo, pasitelkiami ir priverstinės migracijos metodai (pvz., žudymai, išžaginimai ir turto naikinimas), kuriais siekiama priversti tą grupę pasitraukti ir užkirsti kelią jos grįžimui. Tokiu būdu siekiama hegemonijos. Bosniai Bosnijoje ir Hercegovinoje, serbai Kroatijoje, albanai, serbai Kosove – etninės grupės, kurios neišvengė etninio valymo pasekmių XX a. dešimtajame dešimtmetyje byrant Jugoslavijai.

Etninis valymas nėra teisiškai apibrėžtas tarptautinėje baudžiamojoje teisėje, tačiau veiksmai, kuriais jis įgyvendinamas, laikomi nusikaltimais žmoniškumui ir gali pažeisti Genocido konvenciją.

 Šaltiniai